Prisveksten i eurosonen faller til 2,4 prosent i mars
Inflasjonsivået landet lavere enn ventet. Prisveksten i eurosonen endte på 2,4 prosent i mars, ifølge foreløpige tall fra EUs statistikkbyrå Eurostat. Kjerneinflasjonen kom inn på 2,9 prosent, ned fra 3,1 prosent i forrige måned. Det var ventet at den skulle dempe seg til 3,0 prosent. På forhånd var det ventet at inflasjonen skulle dempe seg til 2,5 prosent fra 2,6 prosent i februar, ifølge en undersøkelse gjort av Bloomberg. Tjenestesektoren hadde den høyeste prisveksten på 4,0 prosent, og er uendret fra foregående måned. Deretter følger alkohol og tobakk på 2,7 prosent. Tallene fra Eurostat inkluderer de 20 landene i EU som bruker euro som valuta. Kroatia hadde den største prisveksten med sine 4,9 prosent på årsbasis. Rentekutt i juni Overordnet har euro-inflasjonen dempet seg kraftig de siste månedene. Prisveksten har dermed også begynt å nærme seg Den europeiske sentralbankens (ESB)  inflasjonsmål på to prosent. Sentralbanken har valgt å holde renten uendret på 4 prosent ved de siste møtene. Den har ligget på dette nivået siden september. Diskusjonen rundt rentesettingen til ESB har i det siste dreid seg mer om når første rentekutt kommer, trolig i juni. «Kunne sagt april» «Skulle inflasjonstallene vise en ny og stadig overbevisende tendens nedover, kan vi regne det for sikkert at vi får et rentekutt fra ESB i juni», skrev Handelsbanken i deres morgenrapport onsdag. «I prinsippet kunne vi sagt april – gitt en nokså slarkete økonomi, klør det nok godt i fingrene til ESB om å sette renten ned – men ESB vil samtidig se lønnstallene for første kvartal. Og de kommer ikke før i mai», het det videre i rapporten. ESB venter at inflasjonsmålet vil nås i løpet av 2025.
Prisveksten i eurosonen i mars endte på 2,4 % ifølge foreløpige data fra Eurostat. Kjerneinflasjonen var på 2,9 %, ned fra 3,1 % måneden før. Tjenestesektoren hadde høyest prisvekst på 4,0 %, etterfulgt av alkohol og tobakk på 2,7 %. På grunn av den reduserte inflasjonen diskuteres et mulig rentekutt av Den europeiske sentralbanken (ESB), forventet i juni. Ifølge Handelsbanken, hvis inflasjonstallene fortsetter å vise en nedadgående tendens, er et rentekutt fra ESB i juni ganske sikkert. ESB forventer å nå inflasjonsmålet på 2 % i løpet av 2025.